《觚庵先生挽诗 其一》
清代·陈曾寿

世短意空多，脱屣苦不早。劳生甘息机，已复伤病老。

昔同湖上游，君选南湖好。我营茆三间，君亦架檐橑。

新瓦见炊烟，一饭笑先祷。衰迟迫婉娈，窃冀十年保。

君多身后言，诙谐破煎恼。我习陵谷悲，常恐迹如扫。

安知隔晨别，盖棺事即了。惝怀骤惊触，未信斯人少。

冲冻梅始花，怪事出白旐。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。